Súradnice: 48°22′41″S 17°35′37″V﻿ / ﻿48,378°S 17,59349°V﻿ / 48.378; 17.59349

**Hlboká ulica** je ulica v Trnave, ktorá sa nachádza na sídlisku Družba a oddeľuje ho od historického centra. Zároveň je aj hranicou medzi mestskými časťami Trnava-Stred a Trnava-Východ.

Kedysi na jej mieste stáli vidiecke domy, ktoré v 70. rokoch 20. storočia boli zbúrané, rovnako ako Siegelova vila a Diamantova tehelňa a na ich mieste vyrástlo moderné sídlisko Družba.

Pôvod mena
----------

Nad Hlbokou ulicou sa na malom kopci týči mestské opevnenie a za ním historické centrum mesta. Kedysi pod hradbami bola hlboká priekopa. Z tohoto dôvodu sa ulici dal názov hlboká.

História
--------

### 21. storočie

V roku 2014 na pravej strane miestnej komunikácie v smere od svetelnej križovatky Hlboká – Starohájska ku križovatke Hlboká – Bučianska – Špačinská – Rybníková vybudovalo Mesto Trnava novú autobusovú zastávku, komunikačne napojenú na chodník a pozostávajúcu zo zastávkoveho pruhu, nástupnej plochy a prístrešku pre cestujúcich.

V roku 2018 sa uskutočnila na ulici investičná akcia v podobe výstavby nového chodníka a cyklistickej trasy popri východného úseku mestského stredovekého opevnenia, investorom bola trnavská samospráva.

Hlboká ulica sa od 27. do 30. júna 2019 stala štartovým aj cieľovým bodom dvoch okruhov najsledovanejšieho cyklistického podujatia na Slovensku a v Česku v rámci športového podujatia Majstrovstvá Slovenska a Česka v cestnej cyklistike, na ktorom sa zúčastnil aj jeden z najväčších talentov svetovej cyklistiky Peter Sagan.

Vo februári 2020 zverejnila trnavská samospráva dotazník v rámci participatívneho plánovania revitalizácie troch vnútroblokov medzi bytovými domami na Tehelnej, Hlbokej a Bučianskej ulici, kde mohli obyvatelia vyjadriť svoje nápady a požiadavky na revitalizáciu priľahlých dvorov.

Významné budovy
---------------

Nachádza sa tu daňový úrad, čerpacia stanica OMV a reštaurácia McDonald’s. Na západnej strane sa po celej dĺžke nachádza mestské opevnenie s východnou bránou, ktorá spája centrum mesta so sídliskom Družba.

Doprava
-------

*Bližšie informácie v hlavnom článku: Doprava v Trnave*
### Cestná doprava

Na ulici je vedená obojsmerná miestna komunikácia, na ktorej sa nachádzaju štyri križovatky:

* Hlboká × Spartakovská × Sladovnícka × Kollárova
* Hlboká × Halenárska
* Hlboká × Starohájska.
* Hlboká × Bučianska × Rybníkova × Špačinska

Jedná sa o významnú miestnu komunikáciu, ktorá rozdeľuje mestskú časť Trnava-stred od mestskej časti Trnava-východ a taktiež poskytuje obyvateľom rýchly prístup na významné miestne komunikácie na uliciach Bučianska, Rybníková, Kollárova, Sladovnícka a Špačinska, ktoré významom prevyšuje väčšinu ciest III. triedy. Ulica poskytuje tiež prístup do Centrálnej mestskej zóny v mestskej časti Trnava-stred Starého mesta cez ulicu Halenárska okolo Mestského amfiteátra a obchodného domu City Arena s futbalovým štadiónom Štadión Antona Malatinského. Taktiež poskytuje prístup k Poliklinike Družba, k daňovému úradu, či k sídlu Trnavského samosprávneho kraja. Z tejto ulice je taktiež prístup k Severovýchodnej hradobnej veži mestského tehlového opevnenia, ktorá slúži ako kaviareň s výhľadom na Trnavu. 

### Cyklistická doprava

Na ulici je vedená obojsmerná segregovaná cyklotrasa oddelená od miestnej komunikácie. Cyklotrasa bola vybudovaná Mestom Trnava v roku 2018 a plynulo spája cyklotrasu na uliciach Dolné bašty – Halenárska s cyklotrasou na uliciach Rybníková – Šrobárova – Hospodárska – Terézie Vansovej – Kamenná cesta a od konca roku 2019 je cyklotrasa prepojená cez priechod pre cyklistov aj s cyklochodníkom na uliciach Bučianska - Veterná.

### Mestská hromadná doprava

*Bližšie informácie v hlavnom článku: Mestská hromadná doprava v Trnave*
Služby MHD sú na ulici poskytované na troch štandardných doplnkových autobusových linkách, linky ,  a. Premávka štandardných autobusových linkiek funguje každý deň približne od 4:30 do 23:00. V nočných hodinách od 23:00 do 4:30 MHD nepremáva.

* Hlboká
	+
* Starohájska
	+ (stav k 14. marcu 2022)

Blízke ulice
------------

* Bučianska ulica
* Kollárova ulica
* Sladovnícka ulica
* Spartakovská ulica
* Starohájska ulica
* Špačinská cesta
* Tehelná ulica

Panoráma Hlbokej ulice z mosta
Panoráma Hlbokej ulice z mosta

Referencie
----------

1. ↑  POKORNÝ, Patrik. *Na Hlbokej ulici postavia novú autobusovú zastávku* [online]. Trnava: trnava-live, 02/2014. Dostupné online.
2. 1 2  POKORNÝ, Patrik. *Onedlho začne výstavba novej cesty pre cyklistov a chodníka pre peších na Hlbokej ulici* [online]. Trnava: trnava-live, 05/2018. Dostupné online.
3. ↑   *Majstrovstvá SR a ČR v cestnej cyklistike 2019: Informácie a výsledky (VIDEO)* [online]. Trnava: 7sport, 07/2019. Dostupné online.
4. ↑   *Obyvatelia Tehelnej, Hlbokej a Bučianskej môžu v dotazníku vyjadriť svoje názory a požiadavky na revitalizáciu priľahlých dvorov* [online]. Trnava: Mesto Trnava, 02/2020. Dostupné online.
5. ↑  ING. KADLÍČEK. *Usporiadanie cestnej siete Trnava* [online]. Trnava: Mestský úrad v Trnave, 05/2015. Dostupné online.
6. 1 2 3   *Plán udržateľnej mobility krajského mesta Trnava a jeho funkčného územia - Zber dát* [online]. Trnava: [cit. 2020-03-01]. Dostupné online.
7. 1 2   *Koncepcia rozvoja cyklotrás Trnava* [online]. Trnava: Mestský úrad v Trnave, 12/2019. = Dostupné online.
8. ↑  POKORNÝ, Patrik. *Mesto podpísalo zmluvu so zhotoviteľom 600-metrového cyklochodníka na Bučianskej ulici* [online]. Trnava: trnava-live, 10/2019. Dostupné online.
9. ↑   Trnava : Cestovné poriadky. *imhd.sk* (Bratislava: mhd.sk). Dostupné online [cit. 2022-04-08].